ddrg/super_eurlex huggingface dataset:
Euroopa Liidu Teataja L 144 , 26/05/1992 Lk 0019 - 0019



Nõukogu otsus, 18. mai 1992, millega kinnitatakse EÜ−Jaapani tööstuskoostöö keskuse konsolideerimine (92/278/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut, [1] võttes arvesse Euroopa Parlamendi arvamust [2] ning arvestades, et: EÜ−Jaapani tööstuskoostöö keskus moodustati 1986. aastal eesmärgiga aidata kaasa tööstuskoostööle ühenduse ja Jaapani vahel; nõukogu märkis oma 1987. aasta märtsi järeldustes huviga keskuse katsejärgu alustamist ja tervitas tööstusharude panust selle rakendamisse; 26. novembril 1990 kiitis nõukogu heaks komisjoni teatise tööstuspoliitika kohta avatud ja konkurentsitingimustele vastavas keskkonnas; komisjoni kutsuti üles jätkama oma tööstuspoliitikat, pidades silmas ka: - majanduslikku olukorda ning suurimate ühenduseväliste tööstusriikide ja hiljuti tööstusriikideks saanud maade strateegiate arengut, - vajadust kasutada kohaselt ühenduse käsutuses olevaid vahendeid, et tugevdada Euroopa tööstussüsteemi tehnoloogilist suutlikkust ja konkurentsivõimet; EÜ−Jaapani tööstuskoostöö keskus aitab kaasa ühenduse tööle tööstuspoliitika valdkonnas; keskust kaasrahastatakse Euroopa ühenduste üldeelarvest, MITIst ja mõlema osapoole tööstusharude osamaksetega; katseprojekti etapis olev keskus on osutunud edukaks, pakkudes peamiselt juhtimisalaseid koolitusprogramme ühenduse ettevõtete paljudele ärijuhtidele ning teavet Jaapani majanduskeskkonna kohta; keskuse nõukogu on teinud järelduse, et keskuse tegevus on paljutõotav, seda toetavad tugevasti mõlemad suured sponsorid – komisjon ja MITI – ning et seda tuleks konsolideerida; seetõttu tuleks kavandatud konsolideerimine kinnitada ja moodustada keskus EÜ−Jaapani ühisettevõttena; asutamislepingus ei nähta käesoleva otsuse vastuvõtmiseks ette muid volitusi peale artiklis 235 sätestatute, ON VASTU VÕTNUD JÄRGMISE OTSUSE: Artikkel 1 Euroopa Majandusühendus kinnitab EÜ−Jaapani teaduskoostöö keskuse konsolideerimist ja selle moodustamist ühenduse ja Jaapani ühisettevõttena. Artikkel 2 EÜ−Jaapani tööstuskoostöö keskuse eesmärk on aidata kaasa tööstuskoostööle ühenduse ja Jaapani vahel, organiseerides juhtimisalaseid koolitusprogramme Euroopa ärijuhtidele, jagades teavet Jaapani majanduskeskkonna ja -võimaluste kohta ning pakkudes programme Euroopa alternatiivenergia spetsialistidele. Artikkel 3 EÜ−Jaapani tööstuskoostöö keskus asub Tokyos Jaapanis. Artikkel 4 Keskust rahastavad ühiselt Jaapani valitsus, ühendus ja erasponsorid. Artikkel 5 Käesolev otsus jõustub selle avaldamise päeval. Brüssel, 18. mai 1992 Nõukogu nimel eesistuja Arlindo Marques Cunha [1] EÜT C 173, 4.7.1991, lk 4. [2] EÜT C 94, 3.4.1992. --------------------------------------------------
Euroopa Liidu Teataja L 104 , 22/04/1992 Lk 0077 - 0077

Soomekeelne eriväljaanne: Peatükk 3 Köide 41 Lk 0235

Rootsikeelne eriväljaanne: Peatükk 3 Köide 41 Lk 0235



Komisjoni otsus, 26. märts 1992, nõukogu direktiivi 90/428/EMÜ artikli 4 lõikes 2 nimetatud hobustele korraldatavaid võistlusi käsitlevate andmete kogumise kohta (92/216/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuni 1990. aasta direktiivi 90/428/EMÜ võistlushobustega kauplemise ja võistlustel osalemise tingimuste kohta, [1] eriti selle artikli 4 lõiget 3, ning arvestades, et: iga liikmesriigi kohus on teatada komisjonile direktiivi 90/428/EMÜ artikli 4 lõike 2 esimeses taandes pakutud võimaluste kasutamisest ning teatada komisjonile ja teistele liikmesriikidele nimetatud artikli 4 lõike 2 teise taandega ettenähtud summade jaotamise kriteeriumid; direktiivi 90/428/EMÜ artikli 4 rakenduseeskirjade alusel peaks iga liikmesriik esmalt määrama koordineeriva asutuse, mis vastutab vajalike andmete kogumise eest; käesoleva otsusega ettenähtud meetmed on kooskõlas alalise zootehnikakomitee arvamusega, ON VASTU VÕTNUD KÄESOLEVA OTSUSE: Artikkel 1 1. Iga liikmesriik määrab koordineeriva asutuse, mis vastutab järgmiste andmete kogumise eest: - asjaomase liikmesriigi territooriumil korraldatavaid direktiivi 90/428/EMÜ artikli 4 lõike 2 esimeses taandes nimetatud võistlusi käsitlevad andmed, - nimetatud artikli 4 lõike 2 teise taandega ettenähtud summade jaotamise kriteeriumid. 2. Iga liikmesriik edastab komisjonile lõike 1 kohaselt määratud koordineeriva asutuse nime ja aadressi. Komisjon koostab kõnealuste teatiste põhjal koordineerivate asutuste loetelu. Komisjon avaldab kõnealuse loetelu Euroopa Ühenduste Teataja C-seerias. Artikkel 2 Käesolev otsus on adresseeritud liikmesriikidele. Brüssel, 26. märts 1992 Komisjoni nimel komisjoni liige Ray Mac Sharry [1] EÜT L 224, 18.8.1990, lk 60. --------------------------------------------------
Euroopa Liidu Teataja L 195 , 14/07/1992 Lk 0031 - 0031

Soomekeelne eriväljaanne: Peatükk 3 Köide 43 Lk 0090

Rootsikeelne eriväljaanne: Peatükk 3 Köide 43 Lk 0090



Komisjoni otsus, 2. juuli 1992, millega määratakse ANIMO serverkeskus (92/373/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ, milles käsitletakse veterinaar- ja zootehnilisi kontrolle, mida kohaldatakse ühendusesiseses kaubanduses teatavate elusloomade ja toodete suhtes seoses siseturu väljakujundamisega, [1] viimati muudetud direktiiviga 91/628/EMÜ, [2] eriti selle artikli 20 lõiget 3, ning arvestades, et: komisjon võttis 19. juulil 1991 vastu otsuse 91/398/EMÜ veterinaarasutusi ühendava arvutivõrgu (ANIMO) kohta [3]; arvutivõrgu ANIMO toimimise tagamiseks tuleb sätestada serverkeskuse kasutamine; sel eesmärgil võttis komisjon 3. detsembril 1991 vastu otsuse 91/638/EMÜ arvutivõrgu ANIMO ühise serverkeskuse määramise kohta [4]; äriühingu Eurokom serverkeskus vastab kõigile otsuse 91/638/EMÜ lisas sätestatud tehnilistele nõuetele ning sellel on kõik vajalikud tagatised ANIMO võrgu nõuetekohaseks toimimiseks alates 1. juulist 1992; vajaduse korral määratakse nimetatud serverkeskuse, komisjoni ja liikmesriikide koostöötingimused kindlaks hiljem direktiivi 90/425/EMÜ artikli 20 lõikes 3 sätestatud korras; võttes arvesse määratud äriühingu esitatud teavet, eelkõige finants- ja tehniliste aspektide kohta, vaadatakse käesolev otsus üle niipea kui võimalik, kui seoses nimetatud aspektidega tekivad praktiliste üksikasjade sätestamisel raskused; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Äriühingu Eurokom serverkeskus, Avenue de la Joyeuse Entrée 1, B-1050 Brüssel, määratakse arvutivõrgu ANIMO serverkeskuseks. Artikkel 2 Käesolev otsus on adresseeritud liikmesriikidele. Brüssel, 2. juuli 1992 Komisjoni nimel komisjoni liige Ray Mac Sharry [1] EÜT L 224, 18.8.1990, lk 29. [2] EÜT L 340, 11.12.1991, lk 17. [3] EÜT L 221, 9.8.1991, lk 30. [4] EÜT L 343, 13.12.1991, lk 48. --------------------------------------------------
Euroopa Liidu Teataja L 188 , 08/07/1992 Lk 0037 - 0038

Soomekeelne eriväljaanne: Peatükk 3 Köide 43 Lk 0065

Rootsikeelne eriväljaanne: Peatükk 3 Köide 43 Lk 0065



Komisjoni otsus, 3. juuni 1992, kohalike ANIMO üksuste otsingu kohta arvuti abil (92/341/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 26. juuni 1990. aasta direktiivi 90/425/EMÜ, milles käsitletakse ühendusesiseses kaubanduses teatavate elusloomade ja toodete suhtes seoses siseturu väljakujundamisega kohaldatavaid veterinaar- ja zootehnilisi kontrolle, [1] viimati muudetud direktiiviga 91/628/EMÜ, [2] eriti selle artikli 20 lõiget 3, ning arvestades, et: komisjon võttis 19. juulil 1991 vastu otsuse 91/398/EMÜ veterinaarasutusi ühendava arvutivõrgu (ANIMO) kohta [3] ning 21. veebruaril 1992 otsuse 92/175/EMÜ, millega nähakse ette arvutivõrgu ANIMO üksuste nimekiri ja identifitseerimine [4]; arvutivõrgu ANIMO sujuva toimimise tagamiseks tuleb ette näha arvutisüsteem, mis võimaldab sihtkoha üksusi identifitseerida postiaadresside abil; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 1. Iga liikmesriik edastab enne 15. juunit 1992 komisjonile lisas esitatud elektroonilises vormis postiaadresside loetelu tähestikulises järjekorras. Igale postiaadressile lisatakse sellele vastava kohaliku üksuse identifitseerimisnumber. 2. Liikmesriikide vastavalt lõikele 1 edastatud andmete alusel koostab komisjon elektroonilises vormis rakendustarkvarasse integreeritava registri, nagu on määratletud otsuse 91/398/EMÜ artikli 2 lõike 2 neljandas taandes, koondades postiaadressid kogu ühenduses koos kohalike üksuste identifitseerimisnumbriga, ning edastab kõnealuse registri liikmesriikidele. 3. Liikmesriikide edastatud andmeid silmas pidades ajakohastab komisjon korrapäraselt lõikes 2 osutatud registrit. Artikkel 2 Käesolev otsus on adresseeritud liikmesriikidele. Brüssel, 3. juuni 1992. Komisjoni nimel komisjoni liige Ray Mac Sharry [1] EÜT L 224, 18.8.1990, lk 29. [2] EÜT L 340, 11.12.1991, lk 17. [3] EÜT L 221, 9.8.1991, lk 30. [4] EÜT L 80, 25.3.1992, lk 1. -------------------------------------------------- LISA Kohalike ANIMO üksuste arvuti abil otsimiseks vajalikke andmeid sisaldava registri vormi kirjeldus Piirkonna kirjeldus | Pikkus | Vorming | 1."Postiaadressi" kirjeldus:Belgias : "Commune"Taanis : "By"Saksamaal : "Gemeinde"Kreekas : "Nomos"Hispaanias : "Municipio"Prantsusmaal : "Département"Iirimaal : "County"Itaalias : "Commune"Luksemburgis : "Pays"Madalmaades : "Gemeenten"Portugalis : "Freguesia"Ühendkuningriigis : "Post town" | 44 | tärk | 2.Sihtnumber (vajaduse korral) | 6 | tärk | 3.Kohaliku veterinaarüksuse kood vastavalt otsusele 92/175/EMÜ | 7 | tärk | Andmekandja omadused: 3,5tolline ketas mahuga 720 K või 1,44 MB. Fail ASCII-kujul. --------------------------------------------------
Komisjoni otsus,

19. november 1992,

projektiga Shift ette nähtud andmebaasi kohta, mis hõlmab ühenduse impordinõuded

(92/563/EMÜ)

EUROOPA ÜHENDUSTE KOMISJON,

võttes arvesse Euroopa Majandusühenduse asutamislepingut,

võttes arvesse nõukogu 13. juuli 1992. aasta otsust 92/438/EMÜ (mis käsitleb veterinaariaalaste impordiprotseduuride arvutistamist (projekt Shift) ning millega muudetakse direktiive 90/675/EMÜ, 91/496/EMÜ, 91/628/EMÜ ja otsust 90/424/EMÜ, ning tunnistatakse kehtetuks otsus 88/192/EMÜ), [1] eriti aga selle otsuse artiklit 12,

ning arvestades, et:

otsuse 92/438/EMÜ artiklis 4 ja II lisa punktis 1 viidatud andmebaasi loomiseks ja tõhusaks kasutamiseks on vaja piiritleda selle andmebaasi omadused, sisu ning loomise ja kasutamise tingimused;

ühenduse andmebaasi kasutajasüsteemi arendamise eest vastutab komisjon ning see süsteem arvestab liikmesriikides kasutatavaid operatsioonisüsteeme;

käesolevas otsuses sätestatud meetmed on kooskõlas alalise veterinaarkomitee arvamusega,

ON VASTU VÕTNUD KÄESOLEVA OTSUSE:

Artikkel 1

1. Käesoleva otsuse kohaldamisel tähendab "ühenduse andmebaas" andmebaasi, mis hõlmab ühenduse nõuded elusloomade ja loomsete toodete impordi suhtes kolmandatest riikidest.

2. Ühenduse andmebaas peab olema relatsiooniline. Kasutaja peab saama kiiresti ja hõlpsalt pääseda kontrollimiseks vajaliku teabe juurde.

Artikkel 2

Ühenduse andmebaas sisaldab teavet, millele on viidatud otsuse 92/438/EMÜ artikli 4 lõikes 1. Peale selle sisaldab ühenduse andmebaas impordi eritingimusi, mida kohaldatakse liikmesriigi või selle osa ja teatavate ettevõtete suhtes.

Artikkel 3

1. Ühenduse andmebaasi kasutajasüsteemi arendamise eest vastutab komisjon.

2. Lõikes 1 viidatud arendamine sisaldab:

- ühenduse andmebaasi struktuuri kirjeldamist,

- selle kasutamiseks vajalike tehniliste rakendusfunktsioonide määratlemist ja realiseerimist.

Artikkel 4

Käesolev otsus on adresseeritud liikmesriikidele.

Brüssel, 19. november 1992

Komisjoni nimel

komisjoni liige

Ray Mac Sharry

[1] EÜT L 243, 25.8.1992, lk 27.

--------------------------------------------------
Euroopa Liidu Teataja L 025 , 02/02/1993 Lk 0026 - 0026



Nõukogu otsus, 19. detsember 1991, Euroopa Majandusühenduse, Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahelise 20. mai 1987. aasta ühistransiidiprotseduuri konventsiooni muutmist käsitleva kokkuleppe sõlmimise kohta kirjavahetuse teel (93/69/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni ettepanekut ning arvestades, et: Euroopa Majandusühenduse, Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahelise ühist transiidiprotseduuri käsitleva konventsiooni [1] artikli 15 lõikega 2 antakse selle konventsiooni alusel moodustatud ühiskomiteele õigus teha soovitusi konventsiooni muutmiseks; konventsiooni on muudetud, võttes arvesse ühenduse transiidieeskirjade hiljutisi muudatusi, mis on osa kõnealuse protseduuri reformist eesmärgiga käivitada ühisturg alates 1. jaanuarist 1993; kõnealused muudatused on sätestatud ühiskomitee soovituses nr 1/91; kõnealuse soovitusega seotud kirjavahetuse teel sõlmitud kokkulepe tuleb heaks kiita, ON VASTU VÕTNUD JÄRGMISE OTSUSE: Artikkel 1 Ühendus kiidab heaks kirjavahetuse teel sõlmitud kokkuleppe Euroopa Majandusühenduse ja Austria Vabariigi, Soome Vabariigi, Islandi Vabariigi, Norra Kuningriigi, Rootsi Kuningriigi ja Šveitsi Konföderatsiooni vahel seoses 20. mai 1987. aasta ühistransiidiprotseduuri konventsiooni muutmisega. Kokkuleppe tekst lisatakse käesolevale otsusele. Artikkel 2 Nõukogu eesistujal on õigus määrata isik, kes on volitatud ühenduse suhtes siduvale kokkuleppele alla kirjutama. Brüssel, 19. detsember 1991 Nõukogu nimel eesistuja P. Dankert [1] EÜT L 226, 13.8.1987, lk 1. --------------------------------------------------
Euroopa Liidu Teataja L 013 , 21/01/1993 Lk 0014 - 0015

Soomekeelne eriväljaanne: Peatükk 3 Köide 48 Lk 0016

Rootsikeelne eriväljaanne: Peatükk 3 Köide 48 Lk 0016



Komisjoni otsus, 21. detsember 1992, milles registreeritakse teatavate liikmesriikide või piirkondade vastavus nõuetele seoses brutselloosiga (B. melitensis) ja antakse neile ametlikult haigusvaba liikmesriigi või piirkonna staatus (93/52/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 28. jaanuari 1991. aasta direktiivi 91/68/EMÜ lammaste ja kitsede ühendusesisest kaubandust reguleerivate loomatervishoiunõuete kohta [1] ja eriti selle A lisa 1.II peatükki, ning arvestades, et: Ühendkuningriigis, Iirimaal, Madalmaades, Belgias, Luksemburgis, Saksamaa Liitvabariigis ja Prantsusmaa teatavates piirkondades on vähemalt viie aasta jooksul olnud brutselloos (B. melitensis) teatamiskohustuslik loomataud; vähemalt viie aasta jooksul ei ole seal ametlikult kinnitatud ühtegi haigusjuhtu ning vaktsineerimine on olnud keelatud vähemalt kolme aasta jooksul; seepärast tuleks registreerida, et need riigid ja piirkonnad vastavad A lisa 1.II peatüki lõike 1 punktis b sätestatud tingimustele; lisaks kohustuvad eespool nimetatud liikmesriigid või piirkonnad täitma A lisa 1.II peatüki lõikes 2 sätestatud tingimusi; seejärel tuleks kõnealused liikmesriigid ja piirkonnad tunnistada ametlikult brutselloosivabaks (B. melitensis); käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 I ja II lisas osutatud liikmesriigid ja piirkonnad vastavad direktiivi 91/68/EMÜ A lisa 1.II peatüki lõike 1 punktis b sätestatud tingimustele. Artikkel 2 I ja II lisas osutatud liikmesriigid ja piirkonnad tunnistatakse ametlikult brutselloosivabaks (B. melitensis). Artikkel 3 Käesolev otsus on adresseeritud liikmesriikidele. Brüssel, 21. detsember 1992 Komisjoni nimel komisjoni liige Ray Mac Sharry [1] EÜT L 46, 19.2.1991, lk 19. -------------------------------------------------- I LISA LIIKMESRIIK - Ühendkuningriik, - Saksamaa Liitvabariik, - Iirimaa, - Luksemburg, - Belgia, - Madalmaad. -------------------------------------------------- II LISA PIIRKONNAD Prantsusmaal: Ain, Aisne, Allier, Ardennes, Aube, Charente, Charente-Maritime, Cher, Côte-d’Or, Côtes-d’Amor, Creuse, Dordogne, Doubs, Eure, Eure-et-Loire, Finistère, Ille-et-Vilaine, Indre, Indre-et-Loire, Jura, Loir-et-Cher, Loire, Loire-Atlantique, Loiret, Lot et Garonne, Maine-et-Loire, Manche, Marne, Mayenne, Nièvre, Nord, Oise, Orne, Pas-de-Calais, Rhône, Haute-Saône, Saône-et-Loire, Sarthe, Ville de Paris, Seine-maritime, Seine-et-Marne, Yvelines, Deux-Sèvres, Vendée, Vienne, Haute-Vienne, Yonne, Territoire de Belfort, Essonne, Hauts-de-Seine, Seine-Saint-Denis, Val-de-Marne, Val-d’Oise. --------------------------------------------------
Euroopa Liidu Teataja L 016 , 25/01/1993 Lk 0022 - 0023

Soomekeelne eriväljaanne: Peatükk 3 Köide 48 Lk 0039

Rootsikeelne eriväljaanne: Peatükk 3 Köide 48 Lk 0039



Komisjoni otsus, 11. detsember 1992, millega kiidetakse heaks teatavad töötlemisviisid patogeensete mikroobide arengu pidurdamiseks kahepoolmelistes karploomades ja meritigudes (93/25/EMÜ) EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 22. juuli 1991. aasta direktiivi 91/493/EMÜ, milles sätestatakse kalatoodete tootmise ja turuleviimise tervishoiunõuded, [1] eriti selle lisa IV peatüki IV punkti alapunkti 2, ning arvestades, et: nõukogu 15. juuli 1991. aasta direktiivi 91/492/EMÜ (milles sätestatakse elusate kahepoolmeliste karploomade tootmise ja turuleviimise tervishoiunõuded) [2] lisa I peatüki punkti 1 alapunktides b ja c nimetatud piirkondades püütud kahepoolmelised karploomad ja meriteod võivad kujutada ohtu tarbijatele, kui nimetatud tooteid asjakohaselt ei töödelda; Hispaania ja Ühendkuningriik on esitanud töötlemisviisid, et pidurdada kahepoolmelistes karploomades ja meritigudes mikroobide arengut; need menetlused on piisavad, et tagada kõnealuste toodete ohutus tervisele, ning seepärast ei ole vaja kõnealuseid tooteid täiendavalt puhastada ega uues kohas vette lasta; käesoleva otsusega ettenähtud meetmed on kooskõlas alalise veterinaarkomitee arvamusega, ON VASTU VÕTNUD KÄESOLEVA OTSUSE: Artikkel 1 Kiidetakse heaks käesoleva otsuse lisas sätestatud töötlemisviisid, millega pidurdatakse mikroobide areng direktiivi 91/492/EMÜ lisa I peatüki punkti 1 alapunktides b ja c nimetatud piirkondades püütud kahepoolmelistes karploomades ja meritigudes, mida ei ole enne turule viimist uues kohas vette lastud ega puhastatud. Artikkel 2 Käesolev otsus on adresseeritud liikmesriikidele. Brüssel, 11. detsember 1992 Komisjoni nimel komisjoni liige Ray Mac Sharry [1] EÜT L 268, 24.9.1991, lk 15. [2] EÜT L 268, 24.9.1991, lk 1. -------------------------------------------------- LISA A. Steriliseerimine Kahepoolmelisi karploomi ja meritigusid võib steriliseerida direktiivi 91/493/EMÜ IV peatüki IV punkti alapunkti 4 nõuetele vastavas hermeetiliselt suletud mahutis. B. Muud kuumtöötluse viisid Kestadega ja külmutamata kahepoolmelisi karploomi ja meritigusid võib töödelda ühel järgmistest viisidest: 1. - kastmine keevasse vette, kuni molluski liha sisetemperatuur on vähemalt 90 °C, - kõnealuse miinimumtemperatuuri säilitamine vähemalt 90 sekundit; 2. - keetmine 3–5 minutit suletud mahutis, kus: - temperatuur on vahemikus 120–160 °C, - rõhk on vahemikus 2–5 kg/cm2, seejärel toimub karpide eemaldamine ja liha külmutamine sisetemperatuurini –20 °C. --------------------------------------------------
Euroopa Liidu Teataja L 041 , 18/02/1993 Lk 0045 - 0045

Soomekeelne eriväljaanne: Peatükk 11 Köide 20 Lk 0224

Rootsikeelne eriväljaanne: Peatükk 11 Köide 20 Lk 0224



Nõukogu otsus, 8. veebruar 1993, Euroopa Majandusühenduse ja Mongoolia vahelise kaubandus- ja majanduskoostöölepingu sõlmimise kohta (93/101/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eelkõige selle artikleid 113 ja 235, võttes arvesse komisjoni ettepanekut, võttes arvesse Euroopa Parlamendi arvamust, [1] ning arvestades, et: Euroopa Majandusühenduse ja Mongoolia vaheline kaubandus- ja majanduskoostööleping tuleks heaks kiita, ON VASTU VÕTNUD JÄRGMISE OTSUSE: Artikkel 1 Käesolevaga kiidetakse ühenduse nimel heaks Euroopa Ühenduse ja Mongoolia vaheline kaubandus- ja majanduskoostöö leping. Lepingu tekst lisatakse käesolevale otsusele. Artikkel 2 Nõukogu eesistuja edastab ühenduse nimel lepingu artikliga 15 ettenähtud teate. [2] Artikkel 3 Ühendust esindab lepingu artiklis 13 ettenähtud ühiskomitees komisjon, keda abistavad liikmesriikide esindajad. Artikkel 4 Käesolev otsus avaldatakse Euroopa Ühenduste Teatajas. Brüssel, 8. veebruar 1993 Nõukogu nimel eesistuja J. Trøjborg [1] Arvamus on esitatud 22. januaril 1993 (Euroopa Ühenduste Teatajas seni avaldamata). [2] Nõukogu peasekretariaat avaldab lepingu jõustumise kuupäeva Euroopa Ühenduste Teatajas. --------------------------------------------------
Euroopa Liidu Teataja L 045 , 23/02/1993 Lk 0025 - 0025

Soomekeelne eriväljaanne: Peatükk 15 Köide 12 Lk 0085

Rootsikeelne eriväljaanne: Peatükk 15 Köide 12 Lk 0085



Nõukogu otsus, 15. veebruar 1993, Saksamaa Liitvabariigi ning Tšehhi ja Slovaki Liitvabariigi valitsuste ja Euroopa Majandusühenduse vahelise rahvusvahelist Elbe kaitse komisjoni käsitleva 8. oktoobri 1990. aasta konventsiooni protokolli sõlmimise kohta (93/114/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 130s, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust [3] ning arvestades, et: ühendus on otsusega 91/598/EMÜ [4] kiitnud heaks rahvusvahelist Elbe kaitse komisjoni käsitleva konventsiooni; on oluline, et konventsiooniga loodud rahvusvaheline komisjon saaks oma ülesannete täitmiseks iseseisva õigus- ja teovõime; selleks võeti Magdeburgis 9. detsembril 1991 vastu kõnealuse konventsiooni protokoll; protokollile on ühenduse nimel alla kirjutatud; seepärast on vaja, et ühendus protokolli heaks kiidaks, ON VASTU VÕTNUD JÄRGMISE OTSUSE: Artikkel 1 Käesolevaga on Saksamaa Liitvabariigi ning Tšehhi ja Slovaki Liitvabariigi valitsuste ja Euroopa Majandusühenduse vahelise rahvusvahelist Elbe kaitse komisjoni käsitleva 8. oktoobri 1990. aasta konventsiooni protokoll Euroopa Majandusühenduse nimel heaks kiidetud. Protokolli tekst on lisatud käesolevale otsusele. Artikkel 2 Nõukogu eesistuja teatab vastavalt protokolli artiklile 2 Euroopa Majandusühenduse nimel Saksamaa Liitvabariigi valitsusele kui konventsiooni hoiulevõtjale, et protokolli jõustumise eeltingimused on ühenduse puhul täidetud. Brüssel, 15. veebruar 1993 Nõukogu nimel eesistuja M. Jelved [1] EÜT C 185, 22.7.1992, lk 14. [2] EÜT C 305, 23.11.1992. [3] EÜT C 287, 4.11.1992, lk 38. [4] EÜT L 321, 23.11.1991, lk 24. --------------------------------------------------